Adiwenni d amur agejdan deg-s tira akked d wawal, umbaɛd ad yili uheggi s uḍris wis sin, taɣuri tis snat ad tili d tazrawt i uḍris-nni, deg-s ad nekkes taɣessa i uḍris-nni, d ayen_nni ara tyeǧǧen ahat ad yagem aṭas n tmusniwin s ways ara d-yaru aḍris, ad nefk amedya ahat aḍris-agi ad yili d aglam, ɣer tagara n tegzemt ad yaru unelmad aḍris agelmann umdan, aglam n tfekka akked d ṭbiɛa, ilaq di tmawalt ad as-nefk isem n tɣara, aserwes, ilaq ad yissin aktawal n tfekka n umdan, ilaq di temsirt n tjerrumt ad ixdem ayen yeɛnan arbib, ilaq mi ara d-nselḥaq ɣer tseftit ad as-nernu amyag n tɣara..lmaɛna-ines ilaq isufar-nni ara as-nefk uttefɣen ara i uḍris-nni i yeɣra d uḍris-nni i t-yettrajun ɣer tira i taggara, am waken nezra daɣen asenfali s tira d iswi amatu n tegzemt neɣ n usenfar, maca tira-agi tettili-d ula di temsirin imi mi ara nexdem tamsirt n tmawalt nezmer ad neṭṭef aserwes-agi neɣ ayen yaɛnan isem n tɣara, ɣer taggara n temsirt neqqar-as i unelmad ad yaru ama d tifyar neɣ d taseddart tamecṭuḥt i deg ara yessaxdem tinfaliyin n userwes, i deg ara yessaxdem isem n tɣara, di tjarrumt daɣen kifkif ɣer taggara n temsirt neṭalab-as ad yexdem alaɣmu, ahat ad yekkes arbib daxel n tefyar neɣ ad yeqqen isem akked d werbib.